01998R1165 — ET — 21.06.2012 — 008.003

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B NÕUKOGU MÄÄRUS (EÜ) nr 1165/98, 19. mai 1998, kiirstatistika kohta (ELT L 162 5.6.1998, lk 1)

Muudetud:









▼B

NÕUKOGU MÄÄRUS (EÜ) nr 1165/98,

19. mai 1998,

kiirstatistika kohta







Artikkel 1

Üldised eesmärgid

1. Käesoleva määruse eesmärk on kehtestada ühine raamistik ühenduse jooksva kiirstatistika koostamiseks.

2. Statistika andmed (muutujad) on vajalikud selleks, et luua ühtne alus pakkumise ja nõudluse ning tootmistegurite ja hindade lühiajalise arengu analüüsimiseks.

Artikkel 2

Reguleerimisala

▼M4

1. Käesolevat määrust kohaldatakse kõikide turundusega seotud tegevusalade suhtes, mis on loetletud Euroopa Ühenduse majanduse tegevusalade statistilise klassifikaatori (NACE Rev. 2) jagudes B–N ja P–S.

▼B

2. Määruse (EMÜ) nr 696/93 lisa I jaos loetletud statistiliste üksuste liigid, mida liigitatakse ühe lõikes 1 nimetatud tegevusala alusel, kuuluvad käesoleva määruse reguleerimisalasse. Teatavate üksuste kasutamist statistika koostamisel on täpsustatud käesoleva määruse lisades.

Artikkel 3

Lisad

1. Muutujate suhtes kehtestatud erinõuded on esitatud lisades.

2. Iga lisa sisaldab vajaduse korral järgmisi andmeid:

a) konkreetsed tegevusalad, mille kohta statistika koostatakse;

b) statistika koostamisel kasutatavate statistiliste üksuste liigid;

c) muutujate loend;

d) muutujate vorm;

e) muutujatele vastavad vaatlusajad;

f) muutujate detailsusaste;

g) andmete edastamise tähtajad;

h) vabatahtlikult tehtavate prooviuuringute loend;

i) esimene vaatlusperiood;

j) lubatava üleminekuperioodi pikkus.

Artikkel 4

Andmete kogumine

1. Liikmesriigid koguvad lisades loetletud muutujate saamiseks vajalikud andmed.

2. Liikmesriigid võivad haldamise lihtsustamise põhimõtet kohaldades hankida vajalikku teavet järgmisi allikaid kombineerides:

a) kohustuslik andmete kogumine: määruses (EMÜ) nr 696/93 määratletud juriidilistele üksustele, kuhu liikmesriikide kohustatud statistilised üksused kuuluvad või millest need koosnevad, pannakse kohustus anda õigeaegselt täpset ja täielikku teavet;

b) muud asjakohased allikad, sealhulgas haldusandmed;

c) asjakohased statistilised hindamismeetodid;

▼M7

d) osalemine Eurostati koordineeritud Euroopa valimiskeemides hinnanguliste Euroopa andmete saamiseks. Üksikasjad esimeses lõigus nimetatud skeemide kohta täpsustatakse lisades. Need kiidab heaks ja rakendab komisjon. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. Euroopa valimiskeemid võetakse kasutusele juhul, kui siseriiklikud valimiskeemid ei vasta Euroopa nõuetele. Lisaks sellele võivad liikmesriigid omal valikul osaleda Euroopa valimiskeemides, kui need skeemid võimaldavad oluliselt vähendada statistikasüsteemi kulusid või ettevõtete koormust, mille Euroopa nõuded endaga kaasa toovad. Euroopa valimiskeemis osalemine peab vastama liikmesriigi tingimustele asjaomase muutuja esitamise suhtes kooskõlas sellise skeemi eesmärgiga. Euroopa skeemid võivad olla suunatud andmete edastamise tingimustele, üksikasjatasemele ning tähtaegadele.

▼M2

Kohustuslikku andmete kogumist kasutatakse sellise teabe saamiseks, mis ei ole juba saadaval (nõutava tähtajalisusega) muudest allikatest nagu registritest; andmeid kogutakse võimaluse korral elektrooniliste ning veebipõhiste küsimustike abil.

▼B

3. Liikmesriigid ja komisjon edendavad oma pädevuse piires tingimusi elektroonilise andmekogumise ja automaatse andmetöötluse ulatuslikumaks kasutamiseks.

Artikkel 5

Perioodilisus

Kõik muutujad esitatakse sagedamini kui kord aastas. Muutujate määramise sagedus on esitatud lisades.

Artikkel 6

Detailsusaste

Muutujad arvutatakse vastavalt kehtivale klassifikaatorile käesoleva määruse lisades ettenähtud detailsusastmel.

Artikkel 7

Andmete töötlemine

Liikmesriigid töötlevad vastavalt artikli 4 lõikele 2 kogutud andmed lisades sätestatud eeskirjade kohaselt ümber võrreldavateks muutujateks. Liikmesriigid võtavad arvesse ka artiklis 12 osutatud soovituslikus metoodikajuhises esitatud juhtnööre.

Artikkel 8

Andmete edastamine

Liikmesriigid edastavad artiklis 7 sätestatud muutujad, sealhulgas konfidentsiaalsed andmed, Eurostatile elektrooniliselt või muul asjakohasel viisil lisades kindlaksmääratud ajavahemiku jooksul pärast vaatlusperioodi lõppemist. Muutujad tuleb komisjonile (Eurostatile) esitada igal juhul hiljemalt päeval, mil siseriiklik asutus need avaldab.

Artikkel 9

Konfidentsiaalsete andmete töötlemine

Konfidentsiaalsete andmete töötlemine ja nende edastamine vastavalt artiklile 8 toimub kooskõlas statistiliste andmete konfidentsiaalsust käsitlevate kehtivate ühenduse õigusaktidega.

Artikkel 10

Kvaliteet

1. Liikmesriigid tagavad, et edastatud muutujad iseloomustavad üksuste üldkogumit. Selleks peavad vastavalt artikli 4 lõikele 2 kogutud andmed hõlmama nii palju üksusi, nagu on vaja piisava representatiivsuse tagamiseks.

2. Iga liikmesriik hindab muutujate kvaliteeti ühiste kriteeriumide alusel.

▼M2

3. Muutujate kvaliteeti testitakse korrapäraselt, võrreldes neid muu statistilise teabega; seda võrdlust teostab iga liikmesriik ja komisjon (Eurostat). Lisaks sellele kontrollitakse muutujate sisemist ühtivust.

4. Kvaliteedi hindamisel võrreldakse andmete kättesaadavuse eeliseid nende kogumisega seotud kulutustega ja sellest tuleneva koormusega ettevõtetele, eelkõige väikeettevõtetele. Liikmesriigid edastavad komisjoni taotluse korral komisjonile hindamiseks vajaliku teabe vastavalt ühtsetele Euroopa meetoditele, mille on töötanud välja komisjon tihedas koostöös liikmesriikidega.

▼B

Artikkel 11

Statistiliste kaalude ja võrdlusaasta muutmine

1. Liikmesriigid kohandavad liitindeksite kaalusüsteemi vastavalt vajadusele vähemalt iga viie aasta järel. Kohandatud kaalusüsteemis kasutatavad kaalud edastatakse komisjonile kolme aasta jooksul pärast uue võrdlusaasta lõppemist.

2. Iga viie aasta järel määravad liikmesriigid indeksitele uue võrdlusaasta nulli või viiega lõppevate aastate hulgast. Kõikidele indeksitele tuleb määrata uus võrdlusaasta kolme aasta jooksul pärast kõnesoleva uue võrdlusaasta lõppemist.

Artikkel 12

Metoodikajuhend

▼M2

1. Komisjon annab pärast statistikaprogrammi komiteega konsulteerimist hiljemalt 11. veebruariks 2006 välja soovitusliku metoodikajuhendi, mis sisaldab selgitusi lisades sätestatud eeskirjade kohta ning kiirstatistikaga seotud juhtnööre.

▼B

2. Juhend vaadatakse läbi korrapäraste ajavahemike järel.

Artikkel 13

Üleminekuperiood ja erandid

1. Andmete kogumiseks võib kehtestada üleminekuperioodi, mille pikkus on maksimaalselt viis aastat alates käesoleva määruse jõustumise kuupäevast.

2. Üleminekuperioodi jooksul võib komisjon kinnitada erandeid käesoleva määruse sätetest, kui siseriiklikke statistikasüsteeme tuleb oluliselt kohandada.

Artikkel 14

Aruandlus

1. Liikmesriigid edastavad komisjonile tema taotlusel kogu asjakohase teabe käesoleva määruse rakendamise kohta liikmesriikides.

▼M2

2. Komisjon esitab 11. augustiks 2008 ja seejärel iga kolme aasta järel Euroopa Parlamendile ja nõukogule käesoleva määruse kohaselt koostatud statistikat, eriti selle olulisust ja kvaliteeti ning näitajate läbivaatamist käsitleva aruande. Aruanne käsitleb konkreetselt ka sellest määrusest tulenevat statistikasüsteemi kulu ja ettevõtetele tulenevat koormust, võrreldes sellest saadava kasuga. Aruandes kajastatakse parimaid tavasid ettevõtete koormuse vähendamiseks ning näidatakse ära koormuse ja kulude vähendamise viisid.

▼B

Artikkel 15

Kooskõlastamine liikmesriikides

Igas liikmesriigis on üks siseriiklik asutus, kes kooskõlastab tegevust järgmistes valdkondades:

1. muutujate edastamine (artikkel 8),

2. kvaliteedi hindamine (artikkel 10),

3. asjakohase teabe edastamine (artikli 14 lõige 1).

Artikkel 16

Prooviuuringud

1. Komisjon algatab ►M7 artikli 18 lõikes 2 ◄ sätestatud korras vabatahtlikud prooviuuringud, mida liikmesriigid võivad teha. Nende prooviuuringute üksikasjad on esitatud lisades.

2. Mainitud prooviuuringute eesmärk on hinnata andmete kogumise asjakohasust ja võimalikkust, võttes arvesse andmete kättesaadavusest tulenevat eelist võrreldes nende kogumisega seotud kulutuste ja ettevõtete koormusega.

3. Komisjon teavitab nõukogu prooviuuringute tulemustest.

▼M7

Artikkel 17

Rakendusmeetmed

Komisjon määrab käesoleva määruse rakendusmeetmed, sealhulgas meetmed andmete kogumise ja statistilise töötlemise ning muutujate edastamisega seotud majandusliku ja tehnilise arenguga kohandamiseks. Sellega seoses arvestatakse põhimõtet, et meetmest saadav kasu oleks selle tekitatud kuludest suurem, ja põhimõtet, et ei liikmesriikidel ega ettevõtetel tekiks nende rakendamisel olulisi lisakulusid võrreldes käesoleva määruse algsete sätetega. Käesoleva määruse rakendussätted hõlmavad eelkõige järgmist:

a) teatavate üksuste kasutamine (artikkel 2);

b) muutujate loendi ajakohastamine (artikkel 3);

c) edastatud muutujate määratlused ja asjakohased vormid (artikkel 3);

d) Euroopa valimiskeemide kasutusele võtmine (artikkel 4);

e) statistika koostamise sagedus (artikkel 5);

f) muutujate suhtes kohaldatava rühmitamise ja ühendamise tasemed (artikkel 6);

g) andmete esitamise tähtajad (artikkel 8);

h) kvaliteedi hindamise kriteeriumid (artikkel 10);

i) üleminekuperioodid (artikli 13 lõige 1);

j) üleminekuperioodidel lubatavad erandid (artikli 13 lõige 2);

k) prooviuuringute algatamine (artikkel 16);

l) klassifikaatori NACE Rev. 2 aegridade suhtes kohaldatav esimene võrdlusaasta;

m) aastale 2009 eelnevate aegridade puhul, mis tuleb edastada vastavalt klassifikaatorile NACE Rev. 2, detailsusaste, vorm, esimene vaatlusperiood ja vaatlusperiood.

Punktides j ja k osutatud meetmed võetakse vastu artikli 18 lõikes 2 sätestatud kontrolliga regulatiivmenetluse kohaselt.

Punktides a kuni i ning l ja m osutatud meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

Artikkel 18

Komiteemenetlus

1. Komisjoni abistab nõukogu otsusega 89/382/EMÜ, Euratom ( 1 ) loodud statistikaprogrammi komitee.

2. Käesolevale lõikele viitamisel kohaldatakse nõukogu otsuse 1999/468/EÜ ( 2 ) artikleid 5 ja 7, võttes arvesse selle otsuse artikli 8 sätteid.

Tähtajaks otsuse 1999/468/EÜ artikli 5 lõike 6 tähenduses kehtestatakse kolm kuud.

3. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.

▼B

Artikkel 19

Kehtetuks tunnistamine

Direktiiv 72/211/EMÜ ja direktiiv 78/166/EMÜ tunnistatakse kehtetuks.

Artikkel 20

Jõustumine

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









A LISA

TÖÖSTUS

▼M7

a) Reguleerimisala

Käesolevat lisa kohaldatakse kõigi klassifikaatori NACE Rev. 2 jagudes B–E loetletud tegevusalade suhtes või kõigi CPA jagudes B–E loetletud toodete suhtes. Teavet ei ole vaja esitada NACE Rev. 2 alajaotiste 37, 38.1, 38.2 ja 39 kohta. Tegevusalade loetelu võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

b) Vaatlusüksus

1. Kui punktis 2 ei ole sätestatud teisiti või kui punktis 3 sätestatud menetluse kohaselt ei ole otsustatud teisiti, on kõigi käesolevas lisas loetletud muutujate puhul vaatlusüksuseks tegevusalaüksus.

2. Ettevõtete puhul, kelle töötajatest vähesed on hõlmatud lisategevusega, võib vaatlusüksuseks olla kohalik üksus või ettevõte.

▼M7

3. Otsuse muude vaatlusüksuste kasutamise kohta võib teha komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

c) Muutujate loend

1. Käesolevas lisas käsitletud statistika sisaldab järgmisi muutujaid:



Muutuja Nimetus 110 Toodang 120 Käive 121 Käive siseriigis 122 Käive välisriikides ▼M8 ————— ▼B 210 Tööga hõivatud isikute arv 220 Töötunnid 230 Brutopalgad 310 Tootjahinnad 311 Siseturu tootjahinnad 312 Välisturu tootjahinnad ▼M2 340 Impordihinnad

▼M2

2. Välisturu tootjahindade (312) ja impordihindade (340) andmed võib arvutada väliskaubandusest või muudest allikatest saadud toodete ühikuväärtuse alusel ainult juhul, kui see ei too kaasa olulist kvaliteedi langust võrreldes konkreetse teabega hindade kohta. ►M7 Komisjon määrab kindlaks tingimused vajaliku andmekvaliteedi tagamiseks. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. ◄

▼M8 —————

▼M7

4. Alates esimesest vaatlusperioodist võib tööga hõivatud isikute (210) ligikaudset arvu väljendada töötajate arvu kaudu (211). Sellist lähendusmeetodit on lubatud kasutada viie aasta jooksul alates käesoleva määruse jõustumise kuupäevast. Seda perioodi pikendatakse veel kuni viie aasta võrra, kui komisjon ei otsusta teisiti. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

5. Mõiste “siseriiklik” tähendab kõnesoleva liikmesriigi territooriumi.

▼M4

6. Toodangu (110) andmeid ei pea esitama NACE Rev. 2 osa 36 ning gruppide 35.3 ja 38.3 kohta.

7. Käibe (120, 121, 122) andmeid ei pea esitama NACE Rev. 2 D ja E jao kohta.

▼M8 —————

▼M4

9. Andmeid näitajate 210, 220 ja 230 kohta ei pea esitama NACE Rev. 2 grupi 38.3 kohta.

▼M5

10. Tootjahindade ja impordihindade (310, 311, 312 ja 340) andmeid ei pea esitama järgmiste NACE Rev. 2 gruppide ja klasside või CPA gruppide ja klasside kohta: 07.21, 24.46, 25.4, 30.1, 30.3, 30.4 ja 38.3. Impordihindade (340) andmeid ei pea esitama ka CPA osade 09, 18, 33 ja 36 kohta. ►M7 Tegevusalade loetelu võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. ◄

11. Impordihindu väljendav muutuja (340) arvutatakse CPA toodete alusel. Impordi tegevusalaüksused võib liigitada väljapoole NACE Rev. 2 B–D jao tegevusalasid.

▼B

d) Vorm

▼M2

1. Kõik muutujad tuleb võimaluse korral edastada korrigeerimata kujul.

▼M7

2. Lisaks sellele tuleb toodangut väljendav muutuja (110) ja töötunde väljendav muutuja (220) edastada tööpäevade arvu järgi korrigeerituna. Liikmesriigid võivad edastada ka muid muutujaid tööpäevade arvu järgi korrigeerituna, kui need muutujad on tööpäevade arvust mõjutatud. Tööpäevade arvu järgi korrigeerituna edastatavat muutujate loendit võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M2

3. Lisaks sellele võivad liikmesriigid edastada muutujaid ka hooajaliselt korrigeerituna või trenditsüklitena. Komisjon (Eurostat) võib esitada ja avaldada need muutujad hooajaliselt korrigeerituna või trenditsükli ridadena ainult juhul, kui kõnesolevaid andmeid ei ole sellises vormis edastatud.

4. Muutujad 110, 310, 311, 312 ja 340 edastatakse indeksitena. Kõik teised muutujad edastatakse kas indeksite või absoluutarvudena.

▼B

e) Vaatlusaeg

Kehtivad järgmised vaatlusajad:







Muutuja Vaatlusaeg 110 kuu 120 kuu 121 kuu 122 kuu ▼M8 ————— ▼B 210 kõige rohkem kvartal 220 kõige rohkem kvartal 230 kõige rohkem kvartal 310 kuu 311 kuu 312 või 313 kuu ▼M2 340 kuu

▼B

f) Detailsusaste

▼M4

1. Kõik andmed, välja arvatud impordihinna (340) andmed, edastatakse NACE Rev. 2 jagude (ühetähelisel) ja osade (kahenumbrilisel) tasemel. Impordihinna (340) andmed tuleb esitada CPA jagude (ühetähelisel) ja osade (kahenumbrilisel) tasemel.

2. Lisaks sellele edastatakse toodangu- (110) ning tootjahinnaindeksi (310, 311, 312) andmed NACE Rev. 2 C jao puhul NACE Rev. 2 kolme- ja neljanumbrilisel tasemel. Kolme- ja neljanumbrilisel tasemel edastatavad toodangu- ja tootjahinnaindeksite andmed peavad vastama iga liikmesriigi puhul vähemalt 90 %-le NACE Rev. 2 C jao kogulisandväärtusest konkreetsel võrdlusaastal. Neid andmeid ei pea sellise detailsusastmega edastama liikmesriigid, kellel NACE Rev. 2 C jao kogulisandväärtus konkreetsel võrdlusaastal on alla 4 % Euroopa Ühenduse kogulisandväärtusest.

▼B

3. ►M4 NACE Rev. 2 ◄ kolme- ja neljanumbrilisel tasemel edastatavaid muutujaid kasutatakse nende tasemete liitkoodide koostamiseks kogu ühenduse kohta ning ühisraha tarvitusele võtnud liikmesriikide rühma kohta. Neid näitajad võib kolme- ja neljanumbrilisel tasemel esitada ka üksikute liikmesriikide ning liikmesriikide muude rühmade kohta, kui asjaomased liikmesriigid on kinnitanud, et kõnesolevad andmed on piisavalt kvaliteetsed.

▼M8

4. Lisaks sellele tuleb kõik muutujad, välja arvatud käibemuutujad (120, 121, 122), edastada kogu tööstusharu kohta, st NACE Rev. 2 B–E jao kohta, ja tööstuse põhirühmade kohta, mis on määratletud komisjoni määruses (EÜ) nr 586/2001 ( 3 ).

▼M4

5. Käibeandmed (120, 121, 122) tuleb edastada kogu tööstusharu kohta, s.t NACE Rev. 2 B ja C jao kohta, ning tööstuse põhirühmade kohta, välja arvatud energeetikaga seotud tegevusalade jaoks määratletud tööstuse põhirühma kohta.

▼M8 —————

▼M5

7. Impordihinna (340) andmed edastatakse CPA B–D jao tööstustoodete koguhulga kohta ja tööstuse põhirühmade kohta, mis määratakse kindlaks määruse (EÜ) nr 586/2001 (muudetud määrusega (EÜ) nr 656/2007) kohaselt CPA tooterühmade põhjal. Neid andmeid ei pea edastama liikmesriigid, kes ei ole eurot oma vääringuna kasutusele võtnud.

▼M7

8. Komisjon määrab kindlaks artikli 4 lõike 2 esimese lõigu punktis d määratletud tingimused Euroopa valimiskeemi kohaldamiseks impordihinda väljendava muutuja suhtes (340). Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M8

9. Välisturu tootjahindu väljendavad muutujad (122 ja 312) tuleb edastada eraldi euroala ja eurovälise ala kohta. Eraldi tuleb esitada NACE Rev. 2 B–E jagu hõlmav kogutööstus, tööstuse põhirühmad, NACE Rev. 2 jagu (ühekohaline tähtkood), alajagu (kahekohaline tähtkood) ja jaotis kahenumbrilisel tasemel. Muutuja 122 puhul ei nõuta teavet NACE Rev. 2 jagude D ja E kohta. Lisaks sellele tuleb impordihinna (340) andmed edastada eraldi euroala ja eurovälise ala kohta. Eraldi tuleb esitada CPA Rev. 2 B–E jagu hõlmav kogutööstus, tööstuse põhirühmad, CPA jagu (ühekohaline tähtkood), alajagu (kahekohaline tähtkood) ja jaotis kahenumbrilisel tasemel. Komisjon määrab kindlaks artikli 4 lõike 2 esimese lõigu punktis d määratletud tingimused Euroopa valimiskeemi kohaldamiseks euroala ja eurovälise ala eristamisel. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele. Euroopa valimiskeem võib impordihinda väljendava muutuja kohaldamisel piirduda toodete impordiga euroalavälistest riikidest. Muutujate 122, 312 ja 340 andmeid ei tule euroala ja eurovälise ala kohta eraldi esitada neil riikidel, kes ei ole eurot oma vääringuna kasutusele võtnud.

▼M5

10. Neil liikmesriikidel, kellel NACE Rev. 2 B, C, D ja E jao (impordihindade puhul vastavalt CPA B, C ja D jao) lisandväärtus konkreetsel võrdlusaastal moodustab alla 1 % Euroopa Ühenduse kogulisandväärtusest, tuleb esitada andmed üksnes kogu tööstusharu, tööstuse põhirühmade ja NACE Rev. 2 jao taseme või CPA jao taseme kohta.

▼B

g) Andmete edastamise tähtajad

1. Muutujad edastatakse pärast vaatlusperioodi lõppemist järgmiste tähtaegade jooksul:



Muutuja Tähtajad ▼M2 110 1 kuu ja 10 kalendripäeva ▼B 120 2 kuud 121 2 kuud 122 2 kuud ▼M8 ————— ▼M2 210 2 kuud ▼B 220 3 kuud 230 3 kuud 310 1 kuu ja 15 kalendripäeva 311 1 kuu ja 5 kalendripäeva 312 1 kuu ja 5 kalendripäeva 313 1 kuu ja 15 kalendripäeva ▼M2 340 1 kuu ja 15 kalendripäeva

▼M4

2. NACE Rev. 2 grupi ja klassi taseme või CPA grupi ja klassi taseme andmete puhul võib tähtaeg olla kuni 15 kalendripäeva võrra pikem. Neil liikmesriikidel, kellel NACE Rev. 2 B, C, D ja E jao lisandväärtus konkreetsel võrdlusaastal moodustab alla 3 % Euroopa Ühenduse kogulisandväärtusest, võib tähtaeg kogu tööstusharu, tööstuse põhirühmade ja NACE Rev. 2 jao ja osa taseme või CPA jao ja osa taseme puhul olla kuni 15 kalendripäeva võrra pikem.

▼B

h) Prooviuuringud

Prooviuuringute prioriteedid on järgmised:

1. hinnata varasema andmeedastuse võimalusi;

▼M2 —————

▼B

4. koguda jooksvaid andmeid asutatud ja lõpetatud ettevõtete kohta;

5. koguda iga kuu informatsiooni tööhõive kohta;

6. koguda andmeid inventari kohta;

7. esitada lisaks C jao lõigetes 6–9 loetletud tegevusaladele teavet ka teiste tegevusalade kohta;

8. koguda jooksvaid andmeid investeeringute kohta;

9. koguda andmeid tellimuste varu kohta.

i) Esimene vaatlusperiood

Esimene vaatlusperiood, mille kohta tuleb kõik muutujad edastada, on 1998. aasta jaanuar igakuiste andmete puhul ning 1998. aasta esimene kvartal kvartaliandmete puhul.

▼M2

Esimene vaatlusperiood, mille kohta tuleb edastada muutujad eraldi eurotsooni kuuluvate ja eurotsooni mittekuuluvate välisturgude kohta, on hiljemalt jaanuar 2005.

Esimene vaatlusperiood muutuja 340 puhul on hiljemalt jaanuar 2006, tingimusel et kasutatav võrdlusaasta ei ole hilisem kui 2005.

▼M4

Esimene vaatlusperiood, mille kohta tuleb kõik andmed edastada NACE Rev. 2 kohaselt, on kuuandmete puhul 2009. aasta jaanuar ning kvartaliandmete puhul 2009. aasta esimene kvartal.

▼B

j) Üleminekuperiood

1. ►M7 Artikli 18 lõikes 2 ◄ sätestatud korras võib toodangut (110), tööga hõivatud isikuid ja töötunde (210, 220) ning omamaise turu tootjahindu (311) väljendavate muutujate puhul lubada maksimaalselt kolmeaastast üleminekuperioodi alates käesoleva määruse jõustumisest. Seda üleminekuperioodi võib pikendada veel kahe aasta võrra ►M7 artikli 18 lõikes 2 ◄ sätestatud korras.

2. Kõigi teiste muutujate puhul võib ►M7 artikli 18 lõikes 2 ◄ sätestatud korras lubada maksimaalselt viieaastast üleminekuperioodi alates käesoleva määruse jõustumisest.

▼M8

3. Üleminekuperioodi, mis lõpeb 11. augustil 2007, võib lubada muutuja 340 puhul ning muutujate 122, 312, ja 340 esitamise puhul eraldi euroala ja eurovälise ala kohta artikli 18 lõikes 2 sätestatud korras.

▼M2

4. Muutuja 110 andmete edastamise tähtaja muutmiseks võib ►M7 artikli 18 lõikes 2 ◄ sätestatud korras lubada üleminekuperioodi, mis lõpeb hiljemalt 11. augustil 2007.

5. Muutuja 210 andmete edastamise tähtaja muutmiseks võib ►M7 artikli 18 lõikes 2 ◄ sätestatud korras lubada üleminekuperioodi, mis lõpeb hiljemalt 11. augustil 2006.

▼B









B LISA

EHITUS

▼M4

a) Reguleerimisala

Käesolevat lisa kohaldatakse kõigi NACE Rev. 2 F jaos loetletud tegevusalade suhtes.

▼B

b) Vaatlusüksus

1. Kui punktis 2 või 3 ei ole sätestatud teisiti või kui punktis 4 sätestatud menetluse kohaselt ei ole otsustatud teisiti, on kõigi käesolevas lisas loetletud muutujate puhul vaatlusüksuseks tegevusalaüksus.

2. Ettevõtete puhul, kelle töötajatest vähesed on hõlmatud lisategevusega, võib vaatlusüksuseks olla kohalik üksus või ettevõte.

3. Statistika võib vajaduse korral koostada vastavalt ehitiste liigitusele (CC) saadud teabe alusel.

▼M7

4. Otsuse muude vaatlusüksuste kasutamise kohta võib teha komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

c) Muutujate loend

1. Käesolevas lisas käsitletud statistika sisaldab järgmisi muutujaid:



Muutuja Nimetus 110 Toodang 115 Hooneehituse toodang 116 Tsiviilehituse toodang ▼M3 ————— ▼B 210 Tööga hõivatud isikute arv 220 Töötunnid 230 Brutopalgad 320 Ehituskulud 321 Materjalikulud 322 Tööjõukulud 411 Ehitusload: eluruumide arv 412 Ehitusload: kasulik põrandapind ruutmeetrites või muu suurusmõõt

▼M3 —————

▼M7

3. Alates esimesest vaatlusperioodist võib tööga hõivatud isikute (210) ligikaudset arvu väljendada töötajate arvu kaudu (211). Sellist lähendusmeetodit on lubatud kasutada viie aasta jooksul alates käesoleva määruse jõustumise kuupäevast. Seda menetlust pikendatakse veel kuni viie aasta võrra, kui komisjon ei otsusta teisiti. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M3 —————

▼M2

5. Ehituskulusid väljendavate muutujate (320, 321, 322) ligikaudsed väärtused võib esitada tootjahindu väljendava muutuja (310) kaudu üksnes juhul, kui ehituskulusid väljendavad muutujad ei ole kättesaadavad. Seda lubatakse kuni 11. augustini 2010.

▼M2

6. Liikmesriigid viivad läbi komisjoni algatatud ja liikmesriikidega konsulteerides kindlaks määratud uuringud. Võttes arvesse lühendatud vaatlusajast tulenevat kasu andmete kogumisega seotud kuludele ja sellest tulenevalt ettevõtete koormusele, viiakse läbi uuringud, et: a) hinnata tootjahindu väljendava muutuja (310) kvartaliandmete kasutamisvõimalus ehituses; b) määrata kindlaks sobivad meetodid andmete kogumiseks ja indeksi arvutamiseks. Komisjon esitab hiljemalt 11. augustiks 2006 ettepaneku tootjahindu väljendava muutuja määratluse kohta. Liikmesriigid esitavad komisjonile uuringute tulemuste aruande hiljemalt 11. augustiks 2007. ▼M7 Komisjon otsustab hiljemalt 11. augustiks 2008, kas tugineda artikli 17 punktile b, et asendada ehituskulude muutuja tootjahinna muutujaga alates võrdlusaastast 2010. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

d) Vorm

▼M2

1. Kõik muutujad tuleb võimaluse korral edastada korrigeerimata kujul.

▼M7

2. Lisaks sellele tuleb toodangut väljendavad muutujad (110, 115, 116) ja töötunde väljendav muutuja (220) edastada tööpäevade arvu järgi korrigeerituna. Liikmesriigid võivad edastada ka muid muutujaid tööpäevade arvu järgi korrigeerituna, kui need muutujad on tööpäevade arvust mõjutatud. Tööpäevade arvu järgi korrigeerituna edastatavat muutujate loendit võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M2

3. Lisaks sellele võivad liikmesriigid edastada muutujaid ka hooajaliselt korrigeerituna või trenditsüklitena. Komisjon (Eurostat) võib esitada ja avaldada need muutujad hooajaliselt korrigeerituna või trenditsükli ridadena ainult juhul, kui kõnesolevaid andmeid ei ole sellises vormis edastatud.

4. Muutujad 110, 115, 116, 320, 321 ja 322 edastatakse indeksitena. Muutujad 411 ja 412 edastatakse absoluutväärtustena. Kõik teised muutujad edastatakse kas indeksite või absoluutarvudena.

▼B

e) Vaatlusaeg

▼M2

Muutujate 110, 115 ja 116 suhtes kohaldatakse ühe kuu pikkust vaatlusaega. Kõigi käesolevas lisas loetletud muude muutujate suhtes kohaldatakse vähemalt ühe kvartali pikkust vaatlusaega.

▼M3

Liikmesriigid, kelle ►M4 NACE Rev. 2 ◄ F-jao kohaselt antud lisandväärtus vastaval võrdlusaastal on vähem kui 2 % Euroopa Ühenduse kogulisandväärtusest, peavad esitama muutujad 110, 115 ja 116 ainult kvartalipikkuse vaatlusperioodi kohta.

▼B

f) Detailsusaste

▼M4

1. Muutujate 110, 210, 220 ja 230 andmed tuleb edastada vähemalt NACE Rev. 2 jao tasemel.

2. Uute tellimuste (130, 135 ja 136) andmed tuleb esitada ainult NACE Rev. 2 grupi 41.2 ja osa 42 kohta.

▼B

3. Ehituskulusid väljendavad muutujad (320, 321 ja 322) on kohustuslikud ainult uute elamute puhul ega hõlma ühiskasutatavate eluruumidega elamuid.

4. Ehituslube väljendav muutuja (411) hõlmab ainult uusi elamuid (välja arvatud ühiskasutatavate eluruumidega elamud) ning see tuleb jagada järgmiselt: i) ühe korteriga elamud; ii) kahe ja enama korteriga elamud.

5. Ehituslube väljendav muutuja (412) hõlmab ainult hooneid ning see tuleb jagada järgmiselt: i) ühe korteriga elamud; ii) kahe või enama korteriga elamud; iii) ühiskasutavate eluruumidega elamud; iv) büroohooned; v) muud hooned.

▼M2

6. Liikmesriigid, kelle ►M4 NACE Rev. 2 ◄ F jao kogulisandväärtus asjassepuutuval võrdlusaastal on alla 1 % Euroopa Ühenduse kogulisandväärtusest, peavad esitama üksnes ehituse koguandmed ( ►M4 NACE Rev. 2 ◄ jao tasemel).

▼B

g) Andmete edastamise tähtajad

1. Muutujad edastatakse pärast vaatlusperioodi lõppemist järgmiste tähtaegade jooksul:



Muutuja Tähtaeg ▼M2 110 1 kuu ja 15 kalendripäeva 115 1 kuu ja 15 kalendripäeva 116 1 kuu ja 15 kalendripäeva ▼M3 ————— ▼M2 210 2 kuud ▼B 220 3 kuud 230 3 kuud 320 3 kuud 321 3 kuud 322 3 kuud 411 3 kuud 412 3 kuud

2. Tähtaega võib 15 päeva võrra pikendada selliste liikmesriikide puhul, kus kogulisandväärtus ►M4 NACE Rev. 2 ◄ rev. 1 F jaos asjassepuutuval võrdlusaastal on alla 3 % ühenduse kogulisandväärtusest.

h) Prooviuuringud

Prooviuuringute prioriteedid on järgmised:

▼M2 —————

▼B

2. jaotada toodang (110) uusehitusteks ning hooldus- ja remonditöödeks;

▼M2 —————

▼B

4. jaotada muutujad 210, 220 ja 230 üld- ja tsiviilehituseks;

5. esitada andmeid (320, 321 ja 322) muude ehitusliikide (v.a elamuehitus) kulude kohta ning hooldus- ja remonditööde kohta;

6. jagada hooned (115) elamuteks ning mitteelamuteks;

7. esitada jooksvaid andmeid investeeringute kohta;

8. esitada jooksvaid andmeid asutatud ja lõpetatud ettevõtete kohta.

i) Esimene vaatlusaasta

Esimene vaatlusperiood, mille kohta tuleb kõik muutujad edastada, on 1998. aasta jaanuar igakuiste andmete puhul ning 1998. aasta esimene kvartal kvartaliandmete puhul.

▼M2

Esimene vaatlusperiood, mille kohta edastatakse muutujad 110, 115 ja 116 ühe kuu pikkuse vaatlusajaga, on hiljemalt jaanuar 2005.

▼M4

Esimene vaatlusperiood, mille kohta tuleb kõik andmed edastada NACE Rev. 2 kohaselt, on kuuandmete puhul 2009. aasta jaanuar ning kvartaliandmete puhul 2009. aasta esimene kvartal.

▼B

j) Üleminekuperiood

1. ►M7 Artikli 18 lõikes 2 ◄ sätestatud korras võib toodangut (110) ning tööga hõivatud isikuid ja töötunde (210 ja 220) väljendavate muutujate puhul lubada maksimaalselt kolmeaastast üleminekuperioodi alates käesoleva määruse jõustumisest. Seda üleminekuperioodi võib pikendada veel kahe aasta võrra ►M7 artikli 18 lõikes 2 ◄ sätestatud korras.

2. Kõigi teiste muutujate puhul võib ►M7 artikli 18 lõikes 2 ◄ sätestatud korras lubada maksimaalselt viieaastast üleminekuperioodi alates käesoleva määruse jõustumisest.

▼M2

3. Üleminekuperioodi, mis lõpeb 11. augustil 2007, võib lubada muutujate 110, 115 ja 116 vaatlusperioodi muutmiseks ►M7 artikli 18 lõikes 2 ◄ sätestatud korras.

4. Üleminekuperioodi, mis lõpeb 11. augustil 2007, võib lubada muutujate 110, 115, 116 ja 210 andmete edastamise tähtaja muutmiseks ►M7 artikli 18 lõikes 2 ◄ sätestatud korras.

▼B









C LISA

JAEKAUBANDUS JA REMONDITÖÖD

▼M4

a) Reguleerimisala

Käesolevat lisa kohaldatakse NACE Rev. 2 osas 47 loetletud tegevusalade suhtes.

▼B

b) Vaatlusüksus

1. Kõigi käesolevas lisas loetletud muutujate puhul on vaatlusüksuseks ettevõte.

▼M7

2. Otsuse muude vaatlusüksuste kasutamise kohta võib teha komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

c) Muutujate loend

1. Käesolevas lisas käsitletud statistika sisaldab järgmisi muutujaid:



Muutuja Nimetus 120 Käive 210 Tööga hõivatud isikute arv ▼M6 220 Töötunnid 230 Brutopalk ▼B 330 Müügi deflaator

2. Müügi deflaatori (330) asemel võib esitada müügimahtu (123) käsitlevad andmed.

▼M7

3. Alates esimesest vaatlusperioodist võib tööga hõivatud isikute (210) ligikaudset arvu väljendada töötajate arvu kaudu (211). Sellist lähendusmeetodit on lubatud kasutada viie aasta jooksul alates käesoleva määruse jõustumise kuupäevast. Seda perioodi pikendatakse veel kuni viie aasta võrra, kui komisjon ei otsusta teisiti. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M2

4. Liikmesriigid viivad läbi komisjoni algatatud ja liikmesriikidega konsulteerides kindlaks määratud uuringud. Võttes arvesse lühendatud vaatlusajast tulenevat kasu andmete kogumisega seotud kuludele ja sellest tulenevalt ettevõtete koormusele, viiakse läbi uuringud, et: a) hinnata jaekaubanduse ja remondi tegevusalal töötatud tunde väljendava muutuja (220) kvartaliandmete edastamise võimalust; b) hinnata jaekaubanduse ja remondi tegevusala brutopalka väljendava muutuja (230) kvartaliandmete edastamise võimalust; c) määrata kindlaks sobivad meetodid andmete kogumiseks ja indeksi arvutamiseks. Liikmesriigid esitavad komisjonile uuringute tulemuste aruande hiljemalt 11. augustiks 2007. ▼M7 Komisjon otsustab hiljemalt 11. augustiks 2008, kas rakendada artikli 17 punkti b, et lisada töötatud tunde väljendav muutuja (220) ja brutopalka väljendav muutuja (230) alates võrdlusaastast 2010. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

d) Vorm

▼M2

1. Kõik muutujad tuleb võimaluse korral edastada korrigeerimata kujul.

▼M7

2. Käivet (120) ja müügimahtu (123) väljendavad muutujad tuleb edastada ka tööpäevade arvu järgi korrigeerituna. Liikmesriigid võivad edastada ka muid muutujaid tööpäevade arvu järgi korrigeerituna, kui need muutujad on tööpäevade arvust mõjutatud. Tööpäevade arvu järgi korrigeerituna edastatavat muutujate loendit võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

3. Lisaks sellele võivad liikmesriigid edastada muutujaid ka hooajaliselt korrigeerituna või trenditsüklitena. Eurostat võib esitada need muutujad hooajaliselt korrigeerituna või trendi-tsükli ridadena ainult juhul, kui kõnesolevaid andmeid ei ole sellises vormis edastatud.

4. Kõik muutujad edastatakse kas indeksite või absoluutarvudena.

e) Vaatlusaeg

Kehtivad järgmised vaatlusajad:







Muutuja Vaatlusaeg 120 kuu 210 kvartal ▼M6 220 kvartal 230 kvartal ▼B 330 või 123 kuu

f) Detailsusaste

▼M6

1. Käivet (120) ja müügi deflaatorit/müügimahtu (330/123) väljendavad muutujad tuleb edastada punktides 2 ja 3 kindlaksmääratud detailsusastmel. Tööga hõivatud isikuid väljendav muutuja (210) tuleb edastada punktis 4 kindlaksmääratud detailsusastmel. Töötunde (220) ja brutopalka (230) väljendavad muutujad tuleb edastada vastavalt NACE Rev. 2 osale 47.

▼M4

2. NACE Rev. 2 klasside ja gruppide detailsusastmed: klass 47.11; klass 47.19; grupp 47.2; grupp 47.3; klasside 47.73, 47.74 ja 47.75 summa; klasside 47.51, 47.71 ja 47.72 summa; klasside 47.43, 47.52, 47.54, 47.59 ja 47.63 summa; klasside 47.41, 47.42, 47.53, 47.61, 47.62, 47.64, 47.65, 47.76, 47.77 ja 47.78 summa; klass 47.91.

3. NACE Rev. 2 klasside ja gruppide koondtasemed: klassi 47.11 ja grupi 47.2 summa; gruppide ja klasside 47.19, 47.4, 47.5, 47.6, 47.7, 47.8 ja 47.9 summa; osa 47 osa 47, välja arvatud 47.3

4. osa 47 osa 47, välja arvatud 47.3

5. Liikmesriigid, kellel NACE Rev. 2 osa 47 käive konkreetsel võrdlusaastal on alla 1 % Euroopa Ühenduse kogukäibest, peavad esitama üksnes käibe- (120) ja müügihinnaindeksi/müügimahu andmed (330/123) punktis 3 kindlaksmääratud detailsusastmel.

▼B

g) Andmete edastamise tähtajad

▼M4

1. Käibe- (120) ja müügihinnaindeksi/müügimahu (330/123) andmed edastatakse käesoleva lisa f jao punktis 2 kindlaksmääratud detailsusastmel kahe kuu jooksul. Selliste liikmesriikide puhul, kellel NACE Rev. 2 osa 47 käive konkreetsel võrdlusaastal on alla 3 % Euroopa Ühenduse kogukäibest, võib see tähtaeg olla kuni 15 päeva võrra pikem.

▼M7

2. Käivet (120) ning müügi deflaatorit / müügimahtu (330/123) väljendavate muutujate kohta edastatakse ühe kuu jooksul käesoleva lisa jao f lõikes 3 kindlaks määratud üksikasjad. Liikmesriigid võivad osaleda käivet ning müügi deflaatorit / müügimahtu väljendavate muutujate (120 ja 330/123) edastamisel vastavalt artikli 4 lõike 2 esimese lõigu punktis d määratletud Euroopa valimiskeemi jaotusele. Jaotuse tingimused määrab kindlaks komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M6

3. Tööga hõivatud isikute arvu (210) väljendav muutuja edastatakse kahe kuu jooksul alates vaatlusperioodi lõppemisest. Liikmesriikide puhul, mille käive asjaomasel võrdlusaastal NACE Rev. 2 osas 47 on alla 3 % Euroopa Ühenduse kogukäibest, võib see tähtaeg olla kuni 15 päeva võrra pikem. Töötunde (220) ja brutopalka (230) väljendavad muutujad edastatakse kolme kuu jooksul alates vaatlusperioodi lõppemisest.

▼B

h) Prooviuuringud

Prooviuuringute prioriteedid on järgmised:

1. esitada tegevusalade üksikasjalikum jaotus;

▼M2 —————

▼B

3. koguda andmeid töötajate arvu kohta;

▼M2 —————

▼B

5. kasutada vaatlusüksusena tegevusalaüksust;

6. koguda jooksvaid andmeid asutatud ja lõpetatud ettevõtete kohta.

i) Esimene vaatlusaasta

Esimene vaatlusperiood, mille kohta tuleb kõik muutujad edastada, on 1998. aasta jaanuar igakuiste andmete puhul ning 1998. aasta esimene kvartal kvartaliandmete puhul.

▼M4

Esimene vaatlusperiood, mille kohta tuleb kõik andmed edastada NACE Rev. 2 kohaselt, on kuuandmete puhul 2009. aasta jaanuar ning kvartaliandmete puhul 2009. aasta esimene kvartal.

▼M6

Esimene töötundide (220) ja brutopalga (230) vaatlusperiood peab olema hiljemalt 2010. aasta esimene kvartal alates vaatlusaasta 2010 kehtestamisest aastal 2013.

▼B

j) Üleminekuperiood

1. Tööga hõivatud isikute arvu väljendava muutuja (210) puhul võib ►M7 artikli 18 lõikes 2 ◄ sätestatud korras lubada maksimaalselt kolmeaastast üleminekuperioodi. Seda üleminekuperioodi võib pikendada veel kahe aasta võrra ►M7 artikli 18 lõikes 2 ◄ sätestatud korras.

2. Käivet väljendava muutuja (120) puhul, mille kohta on esitatud F jao punktis 3 kindlaksmääratud üksikasjad, võib ►M7 artikli 18 lõikes 2 ◄ sätestatud korras lubada maksimaalselt kaheaastast üleminekuperioodi.

3. ►M7 Artikli 18 lõikes 2 ◄ sätestatud korras võib käivet väljendava muutuja puhul (120), mille kohta on esitatud F jao punktides 2 ja 4 kindlaksmääratud üksikasjad, ning müügi deflaatori/müügimahu (330/123) osas lubada maksimaalselt viieaastast üleminekuperioodi alates käesoleva määruse jõustumisest.

▼M2

4. Üleminekuperioodi, mis lõpeb hiljemalt 11. augustil 2006, võib lubada muutuja 210 andmete edastamise tähtaegade muutmiseks ►M7 artikli 18 lõikes 2 ◄ sätestatud korras.

▼B









D LISA

MUUD TEENUSED

▼M4

a) Reguleerimisala

Käesolevat lisa kohaldatakse kõigi NACE Rev. 2 osades 45 ja 46 ning H–N ja P–S jaos loetletud tegevusalade suhtes.

▼B

b) Vaatlusüksus

1. Kõigi käesolevas lisas loetletud muutujate puhul on vaatlusüksuseks ettevõte.

▼M7

2. Otsuse muude vaatlusüksuste kasutamise kohta võib teha komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

c) Muutujate loend

1. Käesolevas lisas käsitletud statistika sisaldab järgmisi muutujaid:



Muutuja Nimetus 120 Käive 210 Tööga hõivatud isikute arv ▼M6 220 Töötunnid 230 Brutopalk ▼M2 310 Tootjahinnad

▼M7

2. Alates esimesest vaatlusperioodist võib tööga hõivatud isikute (210) ligikaudset arvu väljendada töötajate arvu kaudu (211). Sellist lähendusmeetodit on lubatud kasutada viie aasta jooksul alates käesoleva määruse jõustumise kuupäevast. Seda perioodi pikendatakse veel kuni viie aasta võrra, kui komisjon ei otsusta teisiti. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M2

3. Tootjahindu väljendav muutuja (310) hõlmab klientidele, kelleks on ettevõtted või ettevõtteid esindavad isikud, osutatud teenuseid.

4. Liikmesriigid viivad läbi komisjoni algatatud ja liikmesriikidega konsulteerides kindlaks määratud uuringud. Võttes arvesse lühendatud vaatlusajast tulenevat kasu andmete kogumisega seotud kuludele ja sellest tulenevalt ettevõtete koormusele, viiakse läbi uuringud, et: a) hinnata muude teenuste osutamise tegevusalal töötatud tunde väljendava muutuja (220) kvartaliandmete edastamise võimalust; b) hinnata muude teenuste osutamise tegevusala brutopalka väljendava muutuja (230) kvartaliandmete edastamise võimalust; c) määrata kindlaks sobivad meetodid andmete kogumiseks ja indeksi arvutamiseks; d) määrata kindlaks sobiv detailsusaste. Andmed esitatakse ►M4 NACE Rev. 2 ◄ jagudes määratletud tegevusalade ja nendest detailsema liigituse järgi, ent mitte üksikasjalikumalt kui ►M4 NACE Rev. 2 ◄ jaotis (kahenumbriline tase) või jaotiste rühm. Liikmesriigid esitavad komisjonile uuringute tulemuste aruande hiljemalt 11. augustiks 2007. ▼M7 Komisjon otsustab hiljemalt 11. augustiks 2008, kas rakendada artikli 17 punkti b, et lisada töötatud tunde väljendav muutuja (220) ja brutopalka väljendav muutuja (230) alates võrdlusaastast 2010. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

d) Vorm

▼M2

1. Kõik muutujad tuleb võimaluse korral edastada korrigeerimata kujul.

▼M7

2. Käivet väljendav muutuja (120) tuleb edastada ka tööpäevade arvu järgi korrigeerituna. Liikmesriigid võivad edastada ka muid muutujaid tööpäevade arvu järgi korrigeerituna, kui need muutujad on tööpäevade arvust mõjutatud. Tööpäevade arvu järgi korrigeerituna edastatavat muutujate loendit võib muuta komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

3. Lisaks sellele võivad liikmesriigid edastada muutujaid ka hooajaliselt korrigeerituna või trenditsüklitena. Komisjon (Eurostat) võib esitada need muutujad hooajaliselt korrigeerituna või trendi-tsükli ridadena ainult juhul, kui kõnesolevaid andmeid ei ole sellises vormis edastatud.

▼M2

4. Tootjahinda väljendav muutuja (310) edastatakse indeksina. Kõik teised muutujad edastatakse kas indeksite või absoluutarvudena.

▼B

e) Vaatlusaeg

Kõigi käesolevas lisas loetletud muutujate suhtes kohaldatakse kvartalipikkust vaatlusaega.

▼M2

Liikmesriigid viivad läbi komisjoni algatatud ja liikmesriikidega konsulteerides kindlaks määratud uuringud. Võttes arvesse lühendatud vaatlusajast tulenevat kasu andmete kogumisega seotud kulutustele ja sellest tulenevalt ettevõtete koormusele, viiakse läbi uuringud, et hinnata käivet väljendavate muutujate (120) kvartalipikkuse vaatlusaja lühendamise võimalikkust ühe kuu pikkuseks vaatlusajaks.

Liikmesriigid esitavad komisjonile uuringute tulemuste aruande hiljemalt 11. augustiks 2007.

▼M7

Komisjon otsustab hiljemalt 11. augustiks 2008, kas rakendada artikli 17 punkti e seoses käivet väljendava muutuja koostamise sageduse muutmisega. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼B

f) Detailsusaste

▼M4

1. Käibeandmed (120) tuleb edastada vastavalt järgmistele NACE Rev. 2 jaotusüksustele: 46 kolmenumbrilisel tasemel; 45, 45.2, 49, 50, 51, 52, 53, 58, 59, 60, 61, 62, 63, 71, 73, 74, 78, 79, 80, 81.2, 82; 45.1, 45.3 ja 45.4 summa; 55 ja 56 summa; 69 ja 70.2 summa.

2. Tööga hõivatud isikute arvu (210) andmed edastatakse vastavalt järgmistele NACE Rev. 2 jaotusüksustele: osad 45, 46, 49, 50, 51, 52, 53, 58, 59, 60, 61, 62, 63; 69, 70.2, 71, 73 ja 74 summa; 55 ja 56 summa; 78, 79, 80, 81.2 ja 82 summa. ▼M6 Töötunde (220) ja brutopalka (230) väljendavad muutujad tuleb edastada vastavalt NACE Rev. 2 järgmistele jaotusüksustele: — osad 45 ja 46; — jaod H, I ja J; — 69, 70.2, 71, 73 ja 74 summa; — 78, 79, 80, 81.2 ja 82 summa. ▼M4

3. Kui liikmesriigi NACE Rev. 2 osade 45 ja 46 käive konkreetsel võrdlusaastal on alla 4 % Euroopa Ühenduse kogukäibest, peab ta edastama käibeandmed kõnealuste NACE Rev. 2 osade kohta ainult kahenumbrilisel tasemel.

4. Kui liikmesriigi NACE Rev. 2 H ja J jao kogulisandväärtus konkreetsel võrdlusaastal on alla 4 % Euroopa Ühenduse kogulisandväärtusest, peab ta edastama tööga hõivatud isikute arvu (210) andmed NACE Rev. 2 H ja J jao kohta ainult jao tasemel.

5. Tootjahinna (310) andmed edastatakse vastavalt järgmistele NACE Rev. 2 tegevusaladele ja jaotusüksustele: 49.4, 51, 52.1, 52.24, 53.1, 53.2, 61, 62, 63.1, 63.9, 71, 73, 78, 80, 81.2; 50.1 ja 50.2 summa; 69.1, 69.2 ja 70.2 summa; NACE Rev. 2 osa 78 hõlmab värvatud tööjõu ja pakutud personali kogumaksumust.

▼M7

6. Tegevusalade ja rühmituste loendeid võib komisjon muuta hiljemalt 11. augustil 2008. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 18 lõikes 3 osutatud kontrolliga regulatiivmenetlusele.

▼M4

7. Kui liikmesriigi NACE Rev. 2 osa 63 käive konkreetsel võrdlusaastal on alla 4 % Euroopa Ühenduse kogukäibest, peab ta edastama tootjahinna (310) andmed kõnealuse NACE Rev. 2 osa kohta ainult kahenumbrilisel tasemel.

▼B

g) Andmete edastamise tähtajad

▼M2

Muutujad edastatakse pärast vaatlusperioodi lõppemist järgmistel tähtaegadel:







Muutuja Tähtajad 120 2 kuud 210 2 kuud ▼M6 220 3 kuud 230 3 kuud ▼M2 310 3 kuud

▼B

h) Prooviuuringud

Prooviuuringute prioriteedid on järgmised:

1. koguda andmeid palkade kohta;

2. koguda andmeid deflaatorite kohta;

▼M4

3. hinnata andmete kogumise otstarbekust ja asjakohasust järgmiste tegevusalade kohta: i) valdusfirmade tegevus, NACE Rev. 2 grupid 64.2 ja 70.1; ii) kinnisvara, NACE Rev. 2 osa 68; iii) teadus- ja arendustegevus, NACE Rev. 2 osa 72; iv) rentimine, NACE Rev. 2 osa 77; v) NACE Rev. 2 K, P, Q, R ja S jagu;

▼B

4. esitada üksikasjalikum jaotus;

5. hinnata varasema andmeedastuse võimalusi;

6. koguda andmeid töötajate arvu kohta;

7. kasutada vaatlusüksusena tegevusalaüksust;

8. koguda jooksvaid andmeid asutatud ja lõpetatud ettevõtete kohta.

i) Esimene vaatlusperiood

Esimene vaatlusperiood, mille kohta tuleb kõik muutujad edastada, on 1998. aasta esimene kvartal.

▼M2

Esimene vaatlusperiood, mille kohta tuleb edastada tootjahinna muutuja 310, ei ole hilisem kui 2006. aasta esimene kvartal. Esimest vaatlusperioodi võib ►M7 artikli 18 lõikes 2 ◄ sätestatud korras lubada erandina ühe aasta võrra edasi lükata tingimusel, et ei kohaldata hilisemat võrdlusaastat kui 2006.

▼M4

Esimene vaatlusperiood, mille kohta tuleb kõik andmed edastada vastavalt NACE Rev. 2-le, on 2009. aasta esimene kvartal.

▼M6

Esimene töötundide (220) ja brutopalga (230) vaatlusperiood peab olema hiljemalt 2010. aasta esimene kvartal alates vaatlusaasta 2010 kehtestamisest aastal 2013.

▼M4

j) Üleminekuperiood

►M7 Artikli 18 lõikes 2 ◄ sätestatud korras võib muutuja 310 puhul lubada üleminekuperioodi, mis lõppeb hiljemalt 11. augustil 2008. NACE Rev. 2 osade 52, 69, 70, 71, 73, 78, 80 ja 81 puhul võib muutuja 310 rakendamiseks lubada ►M7 artikli 18 lõikes 2 ◄ sätestatud korras veel üht täiendavat üheaastast üleminekuperioodi. Lisaks nendele üleminekuperioodidele võib ►M7 artikli 18 lõikes 2 ◄ sätestatud korras lubada veel üht üheaastast üleminekuperioodi neile liikmesriikidele, kellel a jaos „Reguleerimisala” osutatud NACE Rev. 2 tegevusalade käive on konkreetsel võrdlusaastal alla 1 % Euroopa Ühenduse kogukäibest.